ປະທານສະພາແຫ່ງຊາດ ຫງວຽນທິກິມເງິນ ຢ້ຽມຢາມສັນທະວະໄມຕີ ສ.ສະຫະພາບ ມຽນມາ ຢ່າງເປັນທາງການ
ທ່ານນາງປະທານສະພາແຫ່ງຊາດ ຫງວຽນທິກິມເງິນ
ພາຍຫຼັງສິ້ນສຸດການຢ້ຽມຢາມສັນທະວະໄມຕີລາຊະອານາຈັກ ກຳປູເຈຍ ຢ່າງເປັນທາງການ, ຕອນບ່າຍວັນທີ 28/9, ທ່ານນາງປະທານສະພາແຫ່ງຊາດ ຫງວຽນທິກິມເງິນ ພ້ອມກັບຄະນະຜູ້ແທນຂັ້ນສູງ ສະພາແຫ່ງຊາດ ຫວຽດນາມ ໄດ້ເດີນທາງຈາກລາຊະອານາຈັກ ກຳປູເຈຍ ໄປຢ້ຽມຢາມສັນທະວະໄມຕີ ສ.ສະຫະພາບ ມຽນມາ ຢ່າງເປັນທາງການ, ຕາມຄຳເຊີນຂອງທ່ານປະທານສະພາແຫ່ງຊາດ ສ.ສະຫະພາບ ມຽນມາ Ma Uyn Khai Than. ການຢ້ຽມຢາມເພື່ອແນໃສ່ຢັ້ງຢືນການຖືເປັນສຳຄັນ ແລະ ປາດຖະໜາຢາກຊຸກຍູ້ການຮ່ວມມືທີ່ຕ່າງຝ່າຍຕ່າງມີຜົນປະໂຫຍດລະຫວ່າງ ຫວຽດນາມ ແລະ ມຽນມາ ໃນສະພາບການໃໝ່ຢ່າງແຮງ. ສະແດງໃຫ້ເຫັນຄວາມຕັດສິນໃຈຂອງສະພາແຫ່ງຊາດ ຫວຽດນາມປາດຖະໜາຢາກປັບປຸງ, ຊຸກຍູ້ການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືຫຼາຍດ້ານລະຫວ່າງ 2 ລັດ, ປະຊາຊົນ 2 ປະເທດ ຫວຽດນາມ - ມຽນມາ ເວົ້າລວມ ແລະ ເພີ່ມທະວີການຮ່ວມມືລະຫວ່າງ 2 ອົງການນິຕິບັນຍັດ ຫວຽດນາມ - ມຽນມາ ເວົ້າສະເພາະ.
ກໍ່ໃນຂອບເຂດການຢ້ຽມຢາມຄັ້ງນີ້, ຄະນະຜູ້ແທນຂັ້ນສູງ ສະພາແຫ່ງຊາດ ຫວຽດນາມ ໂດຍທ່ານນາງປະທານສະພາແຫ່ງຊາດ ຫງວຽນທິກິມເງິນ ນຳໜ້າ, ເຂົ້າຮ່ວມກອງປະຊຸມສະມັດຊາລັດຖະສະພາລະຫວ່າງຊາດ ອາຊຽນ ຄັ້ງທີ 37 (AIPA 37) ຊຶ່ງຈັດຂຶ້ນໃນວັນທີ 29/9 – 3/10 ຢູ່ນະຄອນຫຼວງ Nay Pyi Taw, ປະເທດ ມຽນມາ.
(ແຫຼ່ງຄັດຈາກ VOV)